CELEX: 32010D0076
Language: lt
Date: 1265673600000
Title: 2010/76/: 2010 m. vasario 9 d. Komisijos sprendimas, Čekijai, Vokietijai, Graikijai, Austrijai, Lenkijai, Portugalijai ir Slovėnijai suteikti pereinamąjį laikotarpį Europos Parlamento ir Tarybos reglamentui (EB) Nr. 762/2008 dėl valstybių narių akvakultūros statistikos pateikimo įgyvendinti (pranešta dokumentu Nr. C(2010) 735)

10.2.2010   
            
            
               LT
            
            
               Europos Sąjungos oficialusis leidinys
            
            
               L 37/70
            
         KOMISIJOS SPRENDIMAS
   2010 m. vasario 9 d.
   Čekijai, Vokietijai, Graikijai, Austrijai, Lenkijai, Portugalijai ir Slovėnijai suteikti pereinamąjį laikotarpį Europos Parlamento ir Tarybos reglamentui (EB) Nr. 762/2008 dėl valstybių narių akvakultūros statistikos pateikimo įgyvendinti
   (pranešta dokumentu Nr. C(2010) 735)
   (Tekstas autentiškas tik čekų, vokiečių, graikų, lenkų, portugalų ir slovėnų kalbomis)
   (2010/76/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. liepos 9 d. Europos Parlamento ir Tarybos reglamentą (EB) Nr. 762/2008 dėl valstybių narių akvakultūros statistikos pateikimo ir panaikinantį Tarybos reglamentą (EB) Nr. 788/96 (1), ypač į jo 5 straipsnio 2 dalį ir 7 straipsnio 1 dalį,
   atsižvelgdama į 2008 m. lapkričio 25 d. Slovėnijos pateiktą prašymą,
   atsižvelgdama į 2008 m. gruodžio 17 d. Čekijos pateiktą prašymą,
   atsižvelgdama į 2008 m. gruodžio 19 d. Vokietijos pateiktą prašymą,
   atsižvelgdama į 2008 m. gruodžio 2 d. Graikijos pateiktą prašymą,
   atsižvelgdama į 2008 m. gruodžio 19 d. Austrijos pateiktą prašymą,
   atsižvelgdama į 2008 m. gruodžio 22 d. Portugalijos pateiktą prašymą,
   atsižvelgdama į 2008 m. gruodžio 31 d. Lenkijos pateiktą prašymą,
   kadangi:
   
               (1)
            
            
               Pagal Reglamento (EB) Nr. 762/2008 7 straipsnį Komisija šiam reglamentui įgyvendinti valstybėms narėms gali suteikti pereinamąjį laikotarpį, jei dėl šio reglamento taikymo nacionalinėse statistikos sistemose reikia padaryti esminių pakeitimų ir tai gali sudaryti didelių praktinių problemų.
            
         
               (2)
            
            
               Tokie pereinamieji laikotarpiai turėtų būti suteikti Čekijai, Vokietijai, Graikijai, Austrijai, Lenkijai, Portugalijai ir Slovėnijai jų prašymu.
            
         
               (3)
            
            
               Pagal Reglamentą (EB) Nr. 762/2008 valstybė narė, kuriai nustatytas pereinamasis laikotarpis, nustatytu pereinamuoju laikotarpiu toliau taiko Reglamento (EB) Nr. 788/96 nuostatas.
            
         
               (4)
            
            
               Pagal Reglamento (EB) Nr. 762/2008 5 straipsnio 2 dalį duomenys apie akvakultūros sektoriaus struktūrą, nurodyti V priede, turi būti pateikiami kas trejus metus.
            
         
               (5)
            
            
               Šiame sprendime numatytos priemonės atitinka Žemės ūkio statistikos nuolatinio komiteto, įsteigto Tarybos sprendimu 72/279/EEB (2), nuomonę,
            
         PRIĖMĖ ŠĮ SPRENDIMĄ:
   1 straipsnis
   Reglamento (EB) Nr. 762/2008 II, III ir IV prieduose nurodytų duomenų pateikimo pereinamieji laikotarpiai
   Siekiant įgyvendinti Reglamento (EB) Nr. 762/2008 5 straipsnio 1 dalį:
   
               1.
            
            
               Čekijai suteikiamas pereinamasis laikotarpis, kuris baigiasi 2009 m. gruodžio 31 d. Pirmieji ataskaitiniai kalendoriniai metai yra 2009 m.
            
         
               2.
            
            
               Portugalijai suteikiamas pereinamasis laikotarpis, kuris baigiasi 2010 m. gruodžio 31 d. Pirmieji ataskaitiniai kalendoriniai metai yra 2010 m.
            
         
               3.
            
            
               Vokietijai, Graikijai, Austrijai, Lenkijai ir Slovėnijai suteikiamas pereinamasis laikotarpis, kuris baigiasi 2011 m. gruodžio 31 d. Pirmieji ataskaitiniai kalendoriniai metai yra 2011 m.
            
         2 straipsnis
   Reglamento (EB) Nr. 762/2008 V priede nurodytų duomenų pateikimo pereinamieji laikotarpiai
   Siekiant įgyvendinti Reglamento (EB) Nr. 762/2008 5 straipsnio 2 dalį, Čekijai, Vokietijai, Graikijai, Austrijai, Lenkijai, Portugalijai ir Slovėnijai suteikiamas pereinamasis laikotarpis, kuris baigiasi 2011 m. gruodžio 31 d. Pirmieji ataskaitiniai kalendoriniai metai yra 2011 m.
   3 straipsnis
   Metinės kokybės vertinimo ataskaitos pateikimo pereinamieji laikotarpiai
   Reglamento (EB) Nr. 762/2008 6 straipsnio įgyvendinimo tikslais šio sprendimo 1 ir 2 straipsniuose nurodyti pereinamieji laikotarpiai taikomi mutatis mutandis.
   4 straipsnis
   Šis sprendimas skirtas Čekijos Respublikai, Vokietijos Federacinei Respublikai, Graikijos Respublikai Austrijos Respublikai, Lenkijos Respublikai, Portugalijos Respublikai ir Slovėnijos Respublikai.
   
      Priimta Briuselyje 2010 m. vasario 9 d.
      
         
            Komisijos vardu
         
         Joaquín ALMUNIA
         
            Komisijos narys
         
      
   
   
      (1)  OL L 218, 2008 8 13, p. 1.
   
      (2)  OL L 179, 1972 8 7, p. 1.